Ọchịchị steeti mepere anya bụ obodo na -anọchite anya mpaghara n'abụghị naanị mpaghara akụkọ ihe mere eme, otu agbụrụ, ma ọ bụ otu ọchịchị, kama ọ bụ mmepeanya pụrụ iche n'onwe ya. Ọ dị iche na echiche nke steeti mba site n'ịkọwa ụdị mmekọrịta ndọrọndọrọ ọchịchị nke obodo dị ka nke mejupụtara otu nke karịrị otu mba. Mgbe ị na -eke steeti dị ka steeti nwere mmepeanya, a na atọ ntọala n'ịkwalite akụkọ ihe mere eme nke obodo na ịdị n'otu omenala n'ofe nnukwu mpaghara. Ewepụtara okwu a na mgbe mbụ n'afọ ndị dị n'agbata 1990 Dịka ụzọ esi akọwa China, mana ejirikwara ya kọwaa mba ndị dịka Russia, India na Turkey . Ndị ọkà mmụta ji okwu ahụ bụ '' mmepeanya-steeti" na mbụ n'afọ ndị di n'agbata 1990 iji kọwaa China dị ka obodo nwere akparamagwa mmekọrịta ndọrọndọrọ ọchịchị dị iche, dịka a jụrụ ile ya anya dị ka steeti mba Dị n'ụdịdị Europe. Ojiji nke okwu ọhụrụ a na -egosi na China bụ ma ka bụrụkwa “alaeze ukwu” nke nwere ọdịnala ndọrọ ndọrọ ọchịchị pụrụ iche na usoro ọchịchị gọọmenti, ndị na -akwado ya kwukwara na usoro steeti mba akọwaghị mmalite mgbanwe nke steeti China.